Otoya Yamaguchi
bio je japanski radikalni nacionalist, poznat kao počinitelj prvog atentata, odnosno ubistva kome su u direktnom prijenosu svjedočili televizijski gledatelji.

Yamaguchi, koji je pripadao jednoj od radikalnih uyoku dantai grupa i bio bivši član pro-američke Velike japanske patriotske partije, je 12. oktobra 1960. došao u tokijsku dvoranu Hiyibiya gdje se održavala debata između vođa glavnih stranaka pred parlamentarne izbore. Tokom debate, koju je prenosila državna televizija NHK je upao na pozornicu i wakizashijem u stomak uboo Inejiroa Asamunu, vođu Japanske socijalističke partije, a od čega je Asamuna preminuo.

Yamaguchi je uhapšen i sproveden u maloljetnički zatvor. 2. oktobra je, koristeći zubnu pastu, na zidu ispisao riječi "Sedam života za moju zemlju. Neka njegovo veličanstvo Hirohito živi deset hiljada godina te se objesio konopcem improviziranim od plahti.

Atentatori
Samoubice